
Συντακτών Τ.Α.
ΔΕΛΤΙΟ ΤΥΠΟΥ
Ο πρόεδρος της ΚΕΔΕ, Νικήτας Κακλαμάνης, με αφορμή τα όσα ανέφερε ο Υπουργός Εσωτερικών Αποκέντρωσης και Ηλεκτρονικής Διακυβέρνησης, Γιάννης Ραγκούσης, στον τηλεοπτικό σταθμό MEGA, έκανε την ακόλουθη δήλωση:

«Ακούγοντας τον κ. Ραγκούση, σε έναν ακόμα μονόλογό του, να απειλεί πως θα αποκαλύψει τα χρέη των Ο.Τ.Α., έχω να του πω επί του παρόντος:

Σας περιμένουμε κ. Ραγκούση, μαζί με τις αποκαλύψεις σας. Ελπίζω ότι, εκτός από τα χρέη των Δήμων, θα παρουσιάσετε και τις οφειλές του κράτους προς τους Δήμους, ώστε να δούμε και βεβαίως να πληροφορηθεί ο ελληνικός λαός ποιοι χρωστάνε σε ποιους.

Την παταγώδη αποτυχία της κυβέρνησης σας, σ’ ότι αφορά το έλλειμμα, μετά και τις αποκαλύψεις της Eurostat, δεν θα επιτρέψουμε να τη φορτώσετε, κ. Υπουργέ, στις πλάτες των Δήμων και των πολιτών».

